CELEX: 22019D2069
Language: mt
Date: 2018-02-09 00:00:00
Title: Deċiżjoni tal-Kumitat Konġunt taż-ŻEE Nru 33/2018 tad-9 ta’ Frar 2018 li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba’ libertajiet [2019/2069]

12.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/65
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 33/2018
         tad-9 ta’ Frar 2018
         li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba’ libertajiet [2019/2069]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikoli 86 u 98 tiegħu,
         Billi:
         
                     (1)
                  
                  
                     Skont id-Deċiżjoni tal-Kumitat Konġunt taż-ŻEE Nru 157/2014 tad-9 ta’ Lulju 2014 (1), il-kooperazzjoni bejn il-Partijiet Kontraenti tal-Ftehim ŻEE tinkludi l-parteċipazzjoni fis-settur tat-telekomunikazzjoni tal-Faċilità Nikkollegaw l-Ewropa stabbilita bir-Regolament (UE) Nru 1316/2013 tal-Parlament Ewropew u tal-Kunsill (2).
                  
               
                     (2)
                  
                  
                     Huwa xieraq li l-kooperazzjoni bejn il-Partijiet Kontraenti tal-Ftehim ŻEE tiġi estiża biex tinkludi r-Regolament (UE) 2017/1953 tal-Parlament Ewropew u tal-Kunsill tal-25 ta’ Ottubru 2017 li jemenda r-Regolamenti (UE) Nru 1316/2013 u (UE) Nru 283/2014 fir-rigward tal-promozzjoni tal-konnettività tal-internet fil-komunitajiet lokali (3).
                  
               
                     (3)
                  
                  
                     Għalhekk, il-Protokoll 31 tal-Ftehim ŻEE jenħtieġ li jiġi emendat sabiex din il-kooperazzjoni estiża tkun tista’ tibda sseħħ mill-1 ta’ Jannar 2018,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiżdied fit-tlettax (ir-Regolament (UE) Nru 1316/2013 tal-Parlament Ewropew u tal-Kunsill) u fl-erbatax-il inċiż (ir-Regolament (UE) Nru 283/2014 tal-Parlament Ewropew u tal-Kunsill) fl-Artikolu 2(5) tal-Protokoll 31 tal-Ftehim ŻEE:
            “, kif emendata bi:
            
                        —
                     
                     
                        
                           32017 R 1953: Ir-Regolament (UE) Nru 2017/1953 tal-Parlament Ewropew u tal-Kunsill tal-25 ta’ Ottubru 2017 (ĠU L 286, 1.11.2017. p. 1).”
                     
                  
         
            Artikolu 2
            Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim ŻEE (4).
            Għandu japplika mill-1 ta’ Jannar 2018.
         
         
            Artikolu 3
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-9 ta’ Frar 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 15, 22.1.2015, p. 85.
         
            (2)  ĠU L 348, 20.12.2013, p. 129.
         
            (3)  ĠU L 286, 1.11.2017, p. 1.
         
            (4)  Ma huwa indikat l-ebda rekwiżit kostituzzjonali.